ฉีดยาคุม1/10/63เข็มแรกและเข็มเดียว นัดอีกที22/12/63 ก็ไม่ได้ไปฉีดต่อค่ะต้องการมีน้อง หลั่งในมาตลอด ตอนนี้อยากเป็นปจด.มากค่ะเพราะอยากมีน้องมาก เมื่อเดือนกุมภาพันทางเภสัชแนะนำให้ทานยาเลื่อน ปจด.พอหยุดยา ปจด.ก้จะมาปกติ เลยลองทานพอหยุดยาปจด.ก้มา 28กุมภาพัน-3มีนาคม พอถึงวันที่28มีนาคม ก้ไม่มี ปจด.เหมือนเดิมค่ะ เลยอยากขอคำแนะนำค่ะ มีตัวยาปรับฮอรโมน หรือกระตุ้นไข่ให้ตกไหมคะ อยากให้ปจด.มาปกติล่ะ อยากมีน้องมาก
สวัสดีค่ะ หลังการหยุดยาคุมแบบฉีดนั้น ถ้าเป็นแบบชนิดฉีดทุก 3 เดือนที่เป็นฮอร์โมนเดี่ยว ในผู้ใช้บางรายอาจทำให้กลับมามีการตกไข่และมีประจำเดือนได้ค่อนข้างช้า ประมาณ 1-6 เดือนขึ้นกับบุคคลโดยในระหว่างนี้ไม่มีความจำเป็นต้องซื้อยาใดๆมาใช้เพื่อปรับฮอร์โมนหรือเลื่อนประจำเดือน ถ้าหยุดยาคุมไปแล้ว และรังไข่และมดลูกปกติ สุดท้ายแล้วจะกลับมามีการตกไข่และมีประจำเดือนและตั้งครรภ์ได้ตามปกติแต่ถ้าประจำเดือนยังไม่มาเกิน 6 เดือนขึ้นไป อันนี้อาจจะมีสาเหตุอื่นๆนอกเหนือจากยา เช่นมีผนังมดลูกบาง รังไข่ทำงานผิดปกติ ที่ควรไปพบแพทย์เพื่อหาสาเหตุเพิ่มเติม หรือตอนนี้ที่หยุดยามาหลายเดือนแล้วไม่สบายใจ ก็สามารถไปพบแพทย์เพื่อตรวจเพิ่มเติมได้